cyanic-selkie/wikianc huggingface dataset:
გურამ კაშია
სქოლიო
კატეგორია:დაბადებული 1987 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:არნემის ვიტესის ფეხბურთელები კატეგორია:დაბადებული 4 ივლისი კატეგორია:საქართველოს წლის ფეხბურთელები კატეგორია:საქართველოს ბრწყინვალების საპრეზიდენტო ორდენის კავალრები კატეგორია:თბილისში დაბადებულები კატეგორია:ეროვნული ლიგის ფეხბურთელები
ჩხალთა (აჟარის მუნიციპალიტეტი)
ჩხალთა — სოფელი საქართველოში, აფხაზეთის ავტონომიური რესპუბლიკის აჟარის მუნიციპალიტეტში, თემის ცენტრი. მდინარეების ჩხალთისა და კოდორის შესართავთან, მარჯვენა ნაპირზე. ზღვის დონიდან 710 მ, გულრიფშიდან 73 კმ.
სქოლიო
კატეგორია:აჟარის მუნიციპალიტეტის სოფლები
საკირის ეკლესია (არტაანი)
საკირის ეკლესია — X საუკუნის ერთნავიანი დარბაზული ეკლესია ისტორიულ არტაანში. თურქეთის დაყოფით მდებარეობს არდაჰანის პროვინციის, ჩილდირის რაიონის სოფელ ქოთანლიში (ყოფილი სიკიარები ). ტაძარი დგას სოფლის შუაგულში და გარშემორტყმულია სახლებითა და საკარმიდამო მიწებით.
ხუროთმოძღვრება და შემკულობა
ნაგებია მოწითალო და რუხი ფერის ბაზალტის ქვით. პერანგის ქვა კარგად არის გათლილი და სწორ მწკრივებად დალაგებული. ფასადებზე ბოლნურჯვრიანი ქვებია ჩატანებული. აღმოსავლეთ ფასადზე, სარკმლის თავზე და ქვედა ნაწილში, ასომთავრული ლაპიდარული წარწერებია.
ეკლესიას ტიმპანიანი კარი აქვს დასავლეთით. სამხრეთ კედელში მოწყობილია მიჰრაბი. აფსიდის სარკმლის აქეთ-იქით სწორკუთხა ნიშებია. შემორჩენილი თაღის იმპოსტი მარტივი გეომეტრიული ფორმისაა.
შენობის გადახურვა ჩამოქცეულია. ტიმპანის დიდი ქვა მეზობელი სახლის ეზოში დევს.
სქოლიო
კატეგორია:ქართული ეკლესია-მონასტრები კოლა-არტაანში კატეგორია:ქართული არქიტექტურული ძეგლები საზღვარგარეთ
ლაზარევის შელფური მყინვარი
ლაზარევის შელფური მყინვარი — შელფური მყინვარი აღმოსავლეთ ანტარქტიდაში. მდებარეობს პრინცესა ასტრიდის ნაპირთან, ლენინგრადსკისა და ვერბლიუდის კუნძულებს შორის. სამხრეთიდან ჩრდილოეთისაკენ გადაჭიმულია 80 კმ-ზე, მაქსიმალური სიგანე დაახლოებით 100 კმ, ფართობი 7.8 ათ. კმ². ვეებერთელა ენის სახით შეჭრილია სამხრეთის ოკეანის ატლანტიკურ სექტორში.
აღმოსავლეთი კიდე იერით დასავლეთ კიდესთან შედარებით არსებითად განსხვავდება. დანაწევრებულია მრავალრიცხოვანი მცირე ზომის ნაპრალებითა და ღარებით.
ლაზარევის შელფური მყინვარის პირველი აეროფოტოსურათები გადაიღო მესამე გერმანულმა ანტარქტიდულმა ექსპედიციამ ალფრედ რიჩერის ხელმძღვანელობით 1938–39 წლებში.
1959–61 წლებში მყინვარზე მოქმედებდა ლაზარევის საბჭოთა სამეცნიერო სადგური. ლაზარევის შელფური მყინვარი აღმოაჩინა ფადეი ბელინსგაუზენისა და მიხეილ ლაზარევის პირველმა რუსულმა ანტარქტიდულმა ექსპედიციამ 1820 წლის თებერვალში. სახელი ეწოდა რუსეთის ფლოტის სარდლის, ადმირალ მიხეილ ლაზარევის პატივსაცემად 1960 წელს.
სქოლიო
კატეგორია:ანტარქტიდის შელფური მყინვარები
ვეგორიტისი
ვეგორიტისი (Δρακολίμνη) — ტბა საბერძნეთში, ცენტრალურ მაკედონიაში. მდებარეობს ზღვის დონიდან 540 მ სიმაღლეზე. ფართობი 54 კმ². სიგრძე დაახლოებით 15 კმ, სიგანე 7 კმ. მაქსიმალური სიღრმე 70 მ. ტექტონიკური წარმოშობისაა. მდიდარია თევზით. სანაპიროებზე ბევრია ფრინველი.
რესურსები ინტერნეტში
კატეგორია:საბერძნეთის ტბები
სებუანური ვიკიპედია
სებუანური ვიკიპედია (Wikipedya sa Sinugboanon) — ვიკიპედიის განყოფილება სებუანურ ენაზე. თავისუფალი ენციკლოპედია. გაეშვა 2005 წლის 22 ივნისს. წლის 2009 წლის სექტემბრისთვის მოიცავდა 40 000 სტატიას. 2013 წლის იანვრის მდგომარეობით სებუანურ ვიკიპედიაში არსებობდა დაახლოებით 43 ათასი სტატია. აქტიურ მომხმარებელთა რიცხვი დაახლოებით 100-მდეა. ჰყავს 4 ადმინისტრატორი. 2016 წელს სებუანური ვიკიპედიის სტატიათა რაოდენობამ 2 მილიონს გადააჭარბა. 2017 წლის მარტის მდგომარებით შეიცავს 4 მილიონზე მეტ სტატიას.
რესურსები ინტერნეტში
კატეგორია:ვიკიპედიები ენების მიხედვით
Camponotus sacchii
Camponotus sacchii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
რომან პოლანსკი
რომან პოლანსკი (Roman Polanski; უფრო ზუსტი ტრანსკრიფცია — პოლიანსკი, Polański, სახელი დაბადებისას რაიმუნდ რომან ლიბლინგი, Rajmund Roman Liebling); 18 აგვისტო 1933, პარიზი, საფრანგეთი) — ომისშემდგომი პერიოდის ერთ-ერთი უმსხვილესი კინემატოგრაფისტი, ებრაული წარმოშობის პარიზის მკვიდრი, გაზრდილი პოლონეთში და მომუშავე უპირატესად გაერთიანებულ სამეფოში (1963—1967), აშშ-ში (1968—1976) და საფრანგეთში (1976 შემდგომ).
უმნიშვნელოვანესი ჯილდოების მფლობელი კინემატოგრაფიაში: „ოქროს პალმის რტო“ კანის კინოფესტივალზე, ბერლინის კინოფესტივალის „ოქროს დათვი“, ვენეციის კინოფესტივალის „ოქროს ლომი“ მიღწევებისათვის კარიერის დროს, „ოსკარის“, „სეზარის“, „ოქროს გლობუსის“ ასევე ბაფტას და „ფელიქსის“ პრემიების მფლობელიც, საუკეთესო რეჟისორობისათვის და კინოს განვითარებაში შეტანილი წვლილისათვის.
კრისტიანა ფ.
მინი|მარჯვნივ|200პქ კრისტიანა ფ. (ვერა კრისტიანა ფელშერინოვი; დ. 1962 წელი, 20 მაისი, ჰამბურგი) — ყოფილი ნარკომანი, რომელიც ცნობილია თავისი ავტობიოგრაფიული წიგნით „ჩვენ, ბავშვები ზოოს სადგურიდან“.
ბიოგრაფია
დაიბადა ჰამბურგში, მაგრამ ოჯახთან ერთად დასავლეთ ბერლინში გადასახლდა. მამა მის დედას სცემდა და მშობლები დაშორდნენ. 12 წლის ასაკში კრისტიანამ დაიწყო მეგობრებთან ერთად ჰაშიშის მოწევა. LSD-სთან ცდებს მოჰყვა სხვადასხვა აბის მიღება და უფრო მძიმე ნარკოტიკები. ჰეროინის გასინჯვის შემდეგ, 14 წლის ასაკში იგი უკვე აქტიური ნარკომანი და მეძავიც იყო. დროის დიდ ნაწილს ატარებდა ზოოლოგიური ბაღის სადგურის ტერიტორიაზე, სადაც ოგივე სქესის წარმომადგენელ ნარკომანთა და მეძავეთა ნაწილად იქცა.
წიგნი
ჟურნალ Stern-ის ორმა ჟურნალისტმა, კაი გერმანმა და ჰორსტ რიკმა კრისტიანას ინტერვიუ 1978 წელს, ბერლინში ჩაწერეს, როდესაც იგი გამოდიოდა მოწმის სახით ერთ-ერთი მამაკაცის წინააღმდეგ, რომელიც არასრულწლოვან გოგონებს სთავაზობდა ჰეროინს სექსის სანაცვლოდ. ჟურნალისტები იკვლევდნენ ბერლინში მოზარდთა შორის ნარკოტიკების პრობლემას, რომელიც სერიოზული იყო, მაგრამ არ განიხილებოდა. 2 საათიანი ინტერვიუ იქცა 2 თვიან განხილვად, რომელიც ასახავდა ნარკომანებისა და მეძავების ცხოვრებას, რომელიც 1970-იან წლებში დასავლეთ ბერლინში მოზარდებმა საკუთარ თავზე გადაიტანეს. ინტერვიუს ნაწილი მთელი სერიის სახით გამოქვეყნდა Stern-ში. ვრცელი ხასიათის გამო ჟურნალის საგამომცემლო სახლმა მთლიანი მასალა გამოსცა წიგნის „ჩვენ, ბავშვები ზოოს სადგურიდან“ სახით. იგი აღწერს კრისტიანას ცხოვრებას 1975-1978 წლებში, როდესაც გოგონა 12-15 წლის იყო. თხრობა პირველი პირის სახით მიმდინარეობს. პიროვნებებმა, რომლებიც კრისტიანას ცხოვრების მოვლენათა მოწმეებად იქცნენ, ასევე მიიღეს მონაწილეობა წიგნის შედგენაში. მასში ასევე საუბარია კრისტიანასა და სხვა ნარკომანთა ურთიერთობებზე, აღწერილია ბერლინში ნარკომანიის ტიპური ადგილები.
რესურსები ინტერნეტში
კატეგორია:დაბადებული 1962 კატეგორია:გერმანელი ავტობიოგრაფები
1888
თარიღი უცნობია
კატეგორია:1888
NGC 7414
NGC 7414 — გალაქტიკა პეგასის თანავარსკვლავედში. აღმოჩენის თარიღია 1886 წლის 2 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
სოგანდიკი
მინი|სოგანდიკის ტერმინალი
სოგანდიკი — ნავთობის ტერმინალი ყაზახეთის სანაპიროზე. მისი მშენებლობა დაიწყო 2004 წელს.
ნავთობის ტერმინალის მოცულობა შეადგენს 20 მილიონ ტონა ნავთობს წელიწადში. ნავთობის ტერმინალი იქნება დაკავშირებული კალამკას-აკტაუს მილსადენთან.
რესურსები ინტერნეტში
კატეგორია:ნავთობის საბადოები კატეგორია:კასპიის ზღვის ნავსადგურები
Camponotus ruzskyi
Camponotus ruzskyi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
ჰუგო შუხარდტი
ჰუგო ერნსტ მარიო შუხარდტი (გერმ. Hugo Ernst Mario Schuchardt; დ. გოთა, გერმანია, 4 თებერვალი, 1842 — გ. გრაცი, 21 აპრილი, 1927) — გერმანელ-ავსტრიელი ენათმეცნიერი, გრაცის უნივერსიტეტის პროფესორი. მუშაობდა ზოგადი ენათმეცნიერებისა და რომანული ფილოლოგიის პრობლემებზე, იკვლევდა ბასკურ, კავკასიურ, სემიტურ-ქამიტურ და სხვა ენებს.
ადრეული ცხოვრება და განათლება
ჰუგო შუხარდტი დაიბადა გერმანიის ქალაქ გოთაში. იზრდებოდა არისტოკრატიულ ოჯახში. მამა, ერნს იულიუს შუხარდტი, იყო ჰერცოგის ნოტარიუსი და იუსტიციის მრჩეველი. დედა – მალვინა ფონ ბრიდელ-ბრიდერი – შვეიცარიელი ფრანგი, რომლის მშობლებიც სასახლესთან დაახლოებულ წრეს ეკუთვნოდნენ.
ჰუგო შუხარდტი ბავშვობიდანვე გამოირჩეოდა უცხო ენების ადვილად ათვისების უნარით. სამი წლისამ დაიწყო ფრანგულის სწავლა, ამავდროულად იწაფებოდა გერმანულის კითხვაში. შვიდი წლის ასაკიდან კერძო მასწავლებელთან სწავლობდა ლათინურსა და ბერძნულს, დაინტერესებული იყო ებრაული და არაბული ენების შესწავლით.
მამამისის ზეგავლენით, 1859 წელს სამართლის სწავლა დაიწყო იენაში, თუმცა მომდევნო წელსვე გადავიდა ფილოლოგიურ ფაკულტეტზე. 1861 წელს სწავლა გააგრძელა ბონის უნივერსიტეტში კლასიკური ფილოლოგიისა და ხელოვნების ისტორიის განხრით. 1864 წელს ამავე უნივერსიტეტში დაიცვა სადოქტორო დისერტაცია თემაზე „ვულგარული (ხალხური) ლათინურის ვოკალიზმი“.
სამეცნიერო მოღვაწეობა
ჰუგო შუხარდტი 1870 წლიდან კითხულობდა ლექციებს ლაიფციგის უნივერსიტეტში. 1873 წელს გახდა რომანული ფილოლოგიის პროფესორი ჰალეს უნივერსიტეტებში. 1876 წელს მიიწვიეს ავსტრიაში, გრაცის უნივერსიტეტში, სადაც 1900 წლამდე ეკავა რომანული ფილოლოგიის კათედრის გამგის თანამდებობა. მას შემოთავაზებები ჰქონდა ბუდაპეშტისა და ლაიფციგის უნივერსიტეტებიდან, თუმცა გრაცში დარჩენა ამჯობინა. იგი სიცოცხლის ბოლომდე ცხოვრობდა და მოღვაწეობდა ავსტრიაში.
რომანული ენების გარდა იგი იკვლევდა კელტურ, ბასკურ, კრეოლურ და სხვა ენებს. ლინგვისატური მასალების შესაგროვებლად მოგზაურობდა უელსში (1875), ესპანეთსა (1879) და იტალიაში. 80-იანი წლების ბოლოდან იწყებს ბასკური ენის აქტიურ კვლევას. 1887 წლიდან აქვეყნებს პუბლიკაციებს ბასკური ენის, რომანულ-ბასკური ენობრივი კავშირების შესახებ. ბასკურ ენაში ცოდნის გასაღრმავებლად 1887 წელს ოთხი თვით იმოგზაურა საფრანგეთის სამხრეთ ნაწილში, ესპანეთის საზღვართან მდებარე ატლანტიკური პირენეის სოფელ სარაში. იგი სიცოცხლის ბოლომდე იკვლევდა ბასკურ ენას, ბასკურის შესახებ მას 100-ზე მეტი პუბლიკაცია აქვს გამოქვეყნებული.
ქართველოლოგია
ბასკური ენის კვლევამ, პროფესორი შუახარდტი იბერიულ-კავკასიურ ენებანდე მიიყვანა. საფუძვლიანად შეისწავლა ძველი და ახალი ქართული. მან პირველმა მიუთითა ზოგ ისეთ ენობრივ მოვლენაზე, რომელიც იმ დროის ქართველი სპეციალისტებისთვისაც კი უცნობი იყო. მაგალითად: აბრუპტივების თავისებურება ქართულში, მახვილის ბრუნება, მოქმედებითი ბრუნვის -ივ ნიშნიანი ვარიანტი, მოთხრობითი ბრუნვისა და გარდამავალი ზმნის რაობა, დიალექტებში -ყე ნაწილაკის გამოყენება ირიბი ობიექტის მრავლობითობის აღსანიშავად და სხვ. შუახარდტი ხაზგასმით მიუთითებდა ქართულის, როგორც მთავარი ენის, შესწავლის მნიშვნელობას, ერთი მხრივ, ქართველურ ენათა კვლევის, მეორე მხრივ, ჩრდილოკავკასიურ ენებსა და ბასკურთან ნათესაობის დადგენის თვალსაზრისით. ბასკური და ქართული ზმნების ანალიზის საფუძველზე იგი არ გამორიცხავდა ამ ენათა მსგავსება-ნათესაობას.
შუჰარდტს მუდმივი კონტატი ჰქონდა, საქართველოში და უცხოეთში მცოხოვრებ ქართველ მეცნიერებთან, სტუდენტებთან, ევროპელ ქართველოლოგებთან. განსაკუთრებით ახლო ურთიერთობა ჰქონდა პეტრე მელიქიშვილთან, ილია ჭავჭავაძესთან, ნოე ჟორდანიასთან ალექსანდრე ხახანაშვილთან, მოსე ჯანაშვილთან, ფილიპე გოგიჩაიშვილთან, აკაკი შანიძესთან, არტურ ლაისტთან და ა.შ. იგი ილია ჭავჭავაძეს ხშირად სთხოვდა მისთვის გაეგზავნა წიგნები, „ივერიის“ ნომრები, რომლებშიც მოთავსებული იყო წერილები ქართველი ხალხის ცხოვრების, ეთნოგრაფიისა და ქართული ენათმეცნიერების შესახებ.
მოსე ჯანაშვილის პირად აქრივში ინახება ჰუგო შუხარტის წერილები. ერთ-ერთ მადგანში ჰუგო იწერება:
300px|მინი|ხანმეტი ლექციონარი (VII ს) შუხარდტს დიდი წვლილი მიუძვის ძველი ქართული ხელნაწერების დაცვა-გადარჩენისა და შესწავლის საქმეში. მან ქართულ კულტურას შემოუნახა რამდენიმე ძველი ქართული ხელნაწერი, მათ შორის VII საუკუნის „ხანმეტი ლექციონარი“.
XIX საუკუნის დასასრულს სირია-პალესტინიდან გაჰქონდათ უძველესი ხელნაწერები ევროპასა და ამერიკაში. სწორედ ამ გზით მოხვდა „ხანმეტი ლექციონარი“ ოთხ სხვა ქარულ ხელნაწერთან ერთად ავსტრიაში, რომელიც შუხარდტს შეუძენია XX საუკუნის მიწურულს ვინმე ავსტრიელი მხატვარისგან. როგორც ირკვევა, მხატვარს ხელთ ჩაუვარდა სინას მთის ხუთი ქართული ხელნაწერი, ისინი ვენაში ჩამოიტანა და შესაძენად შესთავაზა ვენის სასახლის ბიბლიოთეკის დირექტორ ფონ ცაისბერგს, მაგრამ მან, ხელნაწერთა საეჭვო წარმომავლობის გამო, უარი თქვა მათ შეძენაზე. ამის შემდეგ ისინი შუხარდტს შეუძენია. მან ხანმეტი ტექსტის შესწავლა იმ დროს დაიწყო, როცა ქართველმა მეცნიერებმა საერთოდ არაფერი იცოდნენ ხანმეტობის შესახებ. შუხარდტმა დაწერა ნაშრომი „ცნობები ქართული ხელნაწერების შესახებ“, თუმცა მაშინვე არ გამოუქვეყნებია. მან ნაშრომი გარდაცვალებამდე ცოტა ხნით ადრე გაუგზავნა აკაკი შანიძეს, რომელმაც იგი გამოსცა 1928 წელს (ტფილისის უნივერსიტეტის მოამბე, ტ. VIII, გვ. 347-376). აკაკი შანიძემ მაღალი შეფასება მისცა აღნიშნულ ნაშრომს და შუხარდტის სახელს დაუკავშირა ხანმეტი ძეგლების შესწავლის წამოწყება.
ცხოვრების ბოლო წლები
1900 წელს შუხარდტმა დატოვა რომანული ენების კათედრის გამგის თანამდებობა. საცხოვრებლად დარჩა გრაცში, აიშენა ვილა და დედის საპატივსაცემოდ დაარქვა „მალვინას ვილა“. ცხოვრების ბოლო წლებში ჩამოშორდა რომანულ ფილოლოგიას, მეტწილად დაკავებული იყო ბასკური და ქართველური ენების კვლევით. დიდი სურვილის მიუხედავად, შუხარდტმა ვერ შეძლო საქართველოში ჩამოსვლა. ოჯახი არ შეუქმნია. 1926 წლის სექტემბრიდან ლოგინად ჩავარდა. გარდაიცვალა 1927 წლის 21 აპრილს. ანდერძის თანახმად, მას კრემაცია გაუკეთეს და ფერფლი გრაცში საკუთარი ვილის კედელში ჩაატანეს. შუხარდტმა გრაცის უნივერსიტეტს უანდერძა პირადი ბიბლიოთეკა, რომელიც 20 000 წიგნს ითვლის, ხოლო ვილა – მის სიცოხცლეშივე დაარსებულ „მალვინას ფონდს“.
სქოლიო
კატეგორია:დაბადებული 1842 კატეგორია:დაბადებული 4 თებერვალი კატეგორია:გარდაცვლილი 1927 კატეგორია:გარდაცვლილი 21 აპრილი კატეგორია:გერმანელი ენათმეცნიერები კატეგორია:გერმანელი ქართველოლოგები
დაში-დორჟო ითიგელოვი
ბიოგრაფია
ითიგელოვი დაიბადა 1852 წელს და რელიგიური განათლება დაიწყო 16 წლისამ. სწავლობდა ანინსკის დაცანში (ბუდისტური უნივერსიტეტი ბურიატიაში, რომლისგან მხოლოდ ნანგრევებიღა დარჩა), მიიღო დიპლომი მედიცინასა და ფილოსოფიაში. ამ დროისთვის დაწერა ფარმაკოლოგიის ენციკლოპედია.
1911-ში დაინიშნა მე-12 პანდიდო ქამბო ლამად, ამ დროს მოახდინა ბურიატელთა შორის ბუდიზმის აყვავება. 1913-1917 წლებში, ითიგელოვი იმპერიალური რუსეთის სულიერი ცხოვრების გამოჩენილი წარმომადგენელი იყო. მან რომანოვების სახლის სამასი წლის იუბილეში მიიღო მონაწილეობა და გახსნა გუნზეჩოინეის დაცანი, პირველი ბუდისტური ტაძარი სანქტ-პეტერგურგსა და საერთოდ - ევროპაში.
პირველი მსოფლიო ომის დროს, თავმჯდომარეობდა „ბურიატ ძმათა“ კავშირს, ორგანიზაცია, რომელიც რუსეთის ჯარს ეხმარებოდა ფულით, მარაგით, ტანსაცმლითა და წამლებით. ასევე ეხმარებოდა რამდენიმე საავადმყოფოს დაარსებაში, ექიმ ლამებთან ერთად ეხმარებოდა დაჭრილ ჯარისკაცებს. ითიგელოვი ამდაგვარი ქველმოქმედებისთვის წმ. ანას ორდერით დაჯილდოვდა.
1926 წელს ითიგელოვმა ბუდისტ ბერებს რუსეთის დატოვება ურჩია, როდესაც „წითელი სწავლება მოდიოდა მიწაზე“, თავად კი ქვეყანაში დარჩენა არჩია. ერთი წლის შემდეგ, 75 წლისამ, სხვა ლამებს მედიტაციის ცერემონიებისა და დაკრძალვის წესების დაწყება თხოვა, რადგან თქვა, რომ კვდებოდა. ლამებს კი არ სურდათ ამის გაკეთება, რადგან ითიგელოვი კვლავ ცოცხალი იყო. შედეგად, ითიგელოვმა მარტომ დაიწყო მედიტირება, სანამ სხვა ლამებიც არ შეუერთდნენ და მალე მისმა სხეულმა სუნთქვა შეწყვიტა.
სიცოცხლე სიკვდილის შემდეგ
1955-სა და 1973-ში ბუდისტმა ბერებმა ითიგელოვის სხეული შეამოწმეს და გაოცდნენ, როდესაც ხრწნის ვერანაირი ნიშანი აღმოაჩინეს. ამ ამბის გახმაურების სასტიკი წინააღმდეგნი იყვნენ კომუნისტური რუსეთის ანტითეისტური ავტორიტეტების გამო და სხეული 2002 წლამდე ადგილზე დატოვეს.
2002 წლის 11 სექტემბერს ითიგელოვის სხეული რუსეთის ბუდისტთა სანგჰის ლიდერთა თანდასწრებით საბოლოოდ დააექსჰუმირეს. სხეული ივოლგინსკის დაცანში გადაიტანეს (დღევანდელი ჰამბო ლამას რეზიდენცია), სადაც ბერებმა, მეცნიერებმა და პათოლოგისტებმა საგულდაგულოდ შეამოწმეს. სხეულის შესახებ ოფიციალური განცხადება ასე გამოიცა - ის იყო „იმ ვიღაცის მდგომარეობაში, ვინც 36 საათის წინ გარდაიცვალა“, ძალიან კარგად შენახული, ყოველგვარი ხრწნის ნიშნების გარეშე, მთელი კუნთებითა და შიდა ბიოლოგიური ქსოვილებით, რბილი სახსრებითა და კანით.
ბუდისტი ბერები მას ცოცხალი ადამიანის მსგავსად უახლოვდებიან და ხელს ართმევენ. ზოგი სასულიერო პირი ამტკიცებს, რომ ითიგელოვი კვლავ ცოცხალია და უბრალოდ ნირვანისმგვარ მდგომარეობაშია. 2003 წლის 23 აპრილს, ბუდისტურმა კონფერენციამ დაში-დორჟო ითიგელოვის სხეული რუსეთის ერთ-ერთ ბუდისტუს წმინდა საგნად აღიარა; 2005-ში კი მისი სხეული, სხვა ხალხთან კონტაქტისთვის, გარეთ გამოიტანეს, ყოველგვარი ტემპერატურისა და ტენიანობის რეჟიმის დაუცველად.
რესურსები ინტერნეტში
კატეგორია:ბურიატები კატეგორია:ტიბეტური ბუდიზმი კატეგორია:ბუდიზმი რუსეთში კატეგორია:ლამები კატეგორია:მუმიები კატეგორია:დაბადებული 1852 კატეგორია:გარდაცვლილი 1927
ალერტა
ალერტა – ქალაქი პერუში, უკაიალის რეგიონში, მადრე-დე-დიოსის რეგიონის საზღვარზე. რეგიონის დედაქალაქ პუკალიპადან 696 კმ–ში. ქალაქში მდებარეობს ალერტის აეროპორტი.
კატეგორია:პერუს ქალაქები
რკილისებრნი
რკილისებრნი (Anobiidae), ხოჭოების ოჯახი. მათი სხეულის სიგრძე 2-8 მმ აღწევს. აქვთ 5-ნაწევრიანი თათები. ოჯახში 1000-მდე სახეობაა, გავრცელებულია მთელ მსოფლიოში. ყოფილ სსრკ-ში 100-მდე სახეობაა, მათ შორის აღსანიშნავია ბინის რკილი (Anobium pertinax), რომელიც აზიანებს ხის შენობების კედლებს; ავეჯის რკილი (Anobium punctatum), აზიანებს ავეჯს, ჩარჩოებს, იატაკს; პურის რკილი (Stegobium paniceum), აზიანებს პურეულს, წიგნებსა და სხვა ნივთებს.
ჩერნიგოვკა (განახლების თემი)
ჩერნიგოვკა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (განახლების თემი), მდინარე კოდორის ხეობაში. ზღვის დონიდან 300 მ, გულრიფშიდან 25 კმ, დრანდიდან (უახლოესი რკინიგზის სადგური) 16 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
კატეგორია:განახლების თემის სოფლები (გულრიფშის მუნიციპალიტეტი)
კასტანიედა (კანტაბრია)
კასტანიედა  (Castañeda) — ქალაქი და მუნიციპალიტეტი ესპანეთში, შედის კანტაბრიის პროვინციის ლოს-ვალიეს-პასიეგოსის კომარკის შემადგენლობაში. ფართობი — 19,19 კმ². მოსახლეობა — 2 914 კაცი (2020 წ.).
სქოლიო
კატეგორია:კანტაბრიის მუნიციპალიტეტები კატეგორია:კანტაბრიის ქალაქები
უდანაშაულოთა ხოცვა (ბრეიგელი)
უდანაშაულოთა ხოცვა (De kindermoord te Bethlehem) 一 რენესანსის ეპოქის ნიდერლანდელი ფერმწერის, პიტერ ბრეიგელ უფროსისა და მისი ვაჟის, პიტერ ბრეიგელ უმცროსის ერთობლივი, ზეთით შესრულებული ნამუშევარი. ნაწარმოები ინსპირირებულია ახალი აღთქმის ერთ-ერთი საწყისი სიუჟეტით - მათეს სახარების თანახმად, იუდეის მეფემ, ჰეროდე დიდმა გასცა განკარგულება, ამოეხოცათ ყველა ორ წელზე მცირე ასაკის მქონე ბავშვი ბეთლემში.
ნახატი ასახავს ზამთარში, ერთ-ერთ დასახლებაში შესულ კავალერისტთა ბრიგადას, რომელთაც უდანაშაულოთა დახოცვა განუზრახავთ, თუმცა, მისი ინსპირაციის წყაროსგან განსხვავებით, ის პირდაპირაა ასახული ნიდერლანდების რევოლუციის ფონზე, ე.წ. ოთხმოცწლიანი ომის შემდეგ, რითაც ალუზია კეთდება XVI საუკუნეში, ერთ-ერთ თავდასხმაზე, რომელიც განხორციელდა ესპანელ და გერმანელ კავალერისტთა მიერ რიგით ფლანდრიულ სოფელზე.
ნახატი, ამჟამად, ბრიტანეთის სამეფო კოლექციას ეკუთვნის.
იხილეთ აგრეთვე
პიტერ ბრეიგელი (უფროსი)
სქოლიო
კატეგორია:პიტერ ბრეიგელ უფროსის ნახატები კატეგორია:XVI საუკუნის ნამუშევრები
Camponotus ruzskyellus
Camponotus ruzskyellus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
სან-ლუისი (არგენტინა)
სან-ლუისი — ქალაქი არგენტინაში, სან-ლუისის პროვინციის დედაქალაქი. 2001 წელს, ქალაქის მოსახლეობა შეადგენდა 153,322 ადამიანს. დაარსდა 1594 წლის 25 აგვისტოს.
ქალაქში მრავლადაა არგენტინის დამოუკიდებლობისთვის ბრძოლის გმირების პატივსაცემი მონუმენტი თუ ადგილი. მაგალითად, პარკი, რომლის კონტურებიც გამოსახავს არგენტინის, ჩილესა და პერუს განმათავისუფლებელს, ცხენზე ამხედრებულ ხოსე სან-მარტინს.
რესურსები ინტერნეტში
კატეგორია:სან-ლუისის პროვინციის ქალაქები
ალეხანდრო ტოლედო
ალეხანდრო ტოლედო (Alejandro Toledo) — (დ. 28 მარტი, 1948, კაბანა, პერუ) — პერუელი პოლიტიკური მოღვაწე, ეკონომისტი. პერუს პრეზიდენტი 2001–2006 წწ.
ბიოგრაფია
დაიბადა ქალაქ კაბანაში ინდიელი გლეხის ოჯახში, რომლებიც კეჩუას ტომს მიეკუთვნებოდნენ. მის გარდა ოჯახში კიდევ 15 ბავშვი იზრდებოდა. მამამისი ქვის მუშა იყო დედა კი თევზის გამყიდველი. თვით ალეხანდრო კი ახალგაზრდობაში ფეხსაცმლის მწმენდავად მუშაობდა.
საშუალო განათლება მიიღო სან–პედროს სახელმწიფო სკოლაში. 16 წლის ასაკში მშვიდობის კორპუსის დახმარებით ჩაირიცხა სან-ფრანცისკოს უნივერსიტეტში.
პოლიტიკური კარიერა
პოლიტიკური კარიერა დაიწყო 1995 წელს, როგორც საპრეზიდენტო არჩევნების დამოუკიდებელმა კანდიდატმა, რომელმაც სულ ხმების 3 % აიღო. 1999 წელს ჩამოაყალიბა პარტია „შესაძლო პერუ“ და მონაწილეობა მიიღო 2000 წლის საპრეზიდენტო არჩევნებში. აღნიშნული არჩევნების რეზულტატიც მოქმედი პრეზიდენტის ალბერტო ფუხიმორის სასარგებლო იყო. პერუს დამოუკიდებლობის დღეს 2000 წლის 28 ივლისს, როდესაც კონსტიტუციის მიხედვით იმართება ახალი პრეზიდენტის ინაუგურაცია, ტოლედო სათავეში ჩაუდგა მშვიდობიან დემონსტრაციას, რომელმაც ამავე წლის 22 ნოემბერს მიაღწია თავის შედეგს. ფუხიმორიმ დანიშნა ახალი არჩევნები და გადადგა თანამდებობიდან. დროებითი პრეზიდენტი გახდა ვალენტინ პინიაგა, რომელმაც ორგანიზება გაუწია 2001 წლის 29 მაისის არჩევნებს. არჩევნებში ალეხანდრომ დაამარცხა თავისი მუდმივი კონკურენტი ალან გარსია პერესი და გახდა პერუს 92–ე პრეზიდენტი.
მისი პრეზიდენტობა ეკონომიკის აღმასვლით გამოირჩეოდა. პრეზიდენტის მთავარი დამსახურებაა სიღარიბესთან ბრძოლის პროგრამის "JUNTOS" ( ერთად) განხორციელება, რომელსაც აქტიურად დაუჭირა მხარი და გააგრძელა მომდევნო პრეზიდენტმაც.
რესურსები ინტერნეტში
კატეგორია:პერუს პრეზიდენტები კატეგორია:დაბადებული 1948 კატეგორია:დაბადებული 28 მარტი
თუ...
თუ... (ინგლ. if...) — 1968 წლის ინგლისური ფილმი-დრამა. ლინდზი ანდერსონის ტრილოგიის თუ... -- ო, იღბლიანო! -- ჰოსპიტალი ”ბრიტანეთი” პირველი ნაწილი. ფილმის ნახვა 16 წლამდე მოზარდებისთვის რეკომენდებული არ არის.
სიუჟეტი
მიკ ტრევისი დადის ბიჭთათვის განკუთვნილ ინგლისურ კერძო სკოლაში და დაუმორჩილებელ მოსწავლედ მიიჩნევა. სკოლის ახალგაზრდა მოსწავლეებს მათი უფროსი კოლეგები ხშირად ჩაგრავენ და ამცირებენ. დაშვებულია ფიზიკური სასჯელები, დასმენები, ყაზარმული ყოფა. ყოველივე ეს ახალგაზრდა მოსწავლეებში იწვევს სიძულვილს არსებული წესრიგისადმი. მიკ ტრევისი და მისი მეგობრები ცდილობენ, წინ აღუდგნენ სკოლაში არსებულ მკაცრ დისციპლინას.
სკოლის დაარსების დღესთან დაკავშირებით გამართულ ზეიმზე მიკ ტრევისი და მისი მეგობრები აღმოაჩენენ იარაღს საიდუმლო საცავში, მოკლვანე დირექტორს და ცეცხლს გაუხსნიან სტუმრებს. ფილმი მთავრდება სროლის სცენით, სადაც მოჩანს ტრევისის სახე.
ჯილდოები
ფილმმა მიიღო ოქროს პალმის რტო 1969 წლის კანის კინოფესტივალზე. 1970 წელს ფილმი წარდგენილი იყო ოქროს გლობუსზე როგორც საუკეთესო უცხოური ინგლისურენოვანი ფილმი.
საინტერესო ფაქტები
ფილმი გადაიღეს ინგლისის სხვადასხვა ადგილებში. მსოფლიო პრემიერა გაიმართა 1968 წლის 19 დეკემბერს ლონდონში
სქოლიო
კატეგორია:ბრიტანული ფილმები კატეგორია:ინგლისურენოვანი ფილმები კატეგორია:დრამატული ფილმები კატეგორია:1968 წლის ფილმები კატეგორია:ლინდზი ანდერსონის ფილმები
NGC 7415-1
NGC 7415-1 — გალაქტიკა პეგასის თანავარსკვლავედში. აღმოჩენის თარიღია 1863 წლის 13 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
სამხრეთი ნახევარსფერო
მინი|250პქ|სამხრეთი ნახევარსფერო გამოყოფილია მოყვითალო ფერით.. მინი|250პქ|სამხრეთი ნახევარსფერო. მოჩანს სამხრეთი პოლუსიდან მინი|250პქ|პლაკატი ლეგენდით „უშუაია, მსოფლიოს დასასრული“. [[უშუაია არგენტინაში არის მსოფლიოში ყველაზე სამხრეთ ქალაქი.]] სამხრეთი ნახევარსფერო (ინგლისურენოვან ლიტერატურაში: სამხრეთი ჰემისფერო) — დედამიწის ნაწილი, რომელიც ვრცელდება ეკვატორიდან სამხრეთით. სამხრეთი ნახევარსფერო მოიცავს ანტარქტიდის, ავსტრალიის, სამხრეთ ამერიკის დიდ ნაწილსა და აფრიკის სამხრეთ მონაკვეთს, ოკეანეთის დიდ ნაწილს, აგრეთვე ატლანტის, ინდოეთისა და წყნარი ოკეანეების სამხრეთ ტერიტორიას, ეგრეთ წოდებულ სამხრეთის ოკეანეს. გარდა ამისა, სამხრეთ ნახევარსფეროს მიეკუთვნება აზიის კონტინენტის კუთვნილი კუნძულები, მათ შორის მალაის არქიპელაგის გარკვეული ნაწილი.
ჩრდილოეთ ნახევარსფეროსთან შედარებით, სამხრეთი ნახევარსფერო ნაკლებად არის დაბინძურებული, რაც მეჩხერი დასახლებით (მსოფლიო მოსახლეობის 10-12 % სამხრეთ ნახევარსფეროზე მოდის) და ნაკლები ინდრუსტრიალიზაციით არის განპირობებული.
ყველაფერთან ერთად სამხრეთ ნახევარსფეროში არ არის დამახასიათებელი ლინგვისტური მრავალფეროვნება. მოსახლეობა მხოლოდ 5 ენაზე საუბრობს: პორტუგალიურ, ინგლისურ, ესპანურ, ფრანგულ ან ინდონეზიურ ენებზე.
სამხრეთ ნახევარსფეროში ციკლონები და ტროპიკული შტორმები ბრუნავს საათის ისრის მიხედვით. სამხრეთი ზომიერი სარტყლები თითქმის მთლიანად ოკეანურია. აღნიშნული ზონა აერთიანებს: ურუგვაის, ლესოთოს, ესვატინსა და ახალ ზელანდიას; ჩილეს, არგენტინის, სამხრეთ აფრიკის რესპუბლიკისა და ავსტრალიის დიდ ნაწილს; პარაგვაის, ბრაზილიის, ნამიბიის, ბოტსვანის, მოზამბიკისა და მადაგასკარის ნაწილებს. სამხრეთი პოლუსი ორიენტირებულია გალაქტიკური ცენტრისაკენ.
ჩილესა და ახალ ზელანდიაში გვხვდება უნიკალური წიფლის სახეობები, ეგრეთ წოდებული ნოთოფაგუსი. ევკალიპტი ხარობს როგორც ავსტრალიაში, ისე სამხრეთ აფრიკასა და ლათინურ ამერიკაში.
იხილეთ აგრეთვე
კატეგორია:დედამიწის ნახევარსფეროები
המיספירה
ჯანდაცვა ტაჯიკეთში
მინი|დიაგნოსტიკური ცენტრი [[ტაჯიკეთი|ტაჯიკეთში]] ჯანდაცვა ტაჯიკეთში — ტაჯიკეთში ჯანმრთელობის დაცვაზე  გავლენა იქონია ყოფილი საბჭოთა კავშირის მემკვიდრეობამ. ჯანმო-ს ევროპის რეგიონში იგი ყველაზე ღარიბ ქვეყნად ითვლება  ერთ სულ მოსახლეზე ჯანმრთელობის ყველაზე დაბალი დანახარჯების ჩათვლით. ადამიანის განვითარების ინდექსში 188 ქვეყნის რეიტინგში ტაჯიკეთი 129-ე ადგილზეა,  0.627 ინდექსით 2016 წელს. SDG ინდექსი იყო 56. ტაჯიკეთში ჯანმრთელობის მაჩვენებლები, როგორიცაა ჩვილთა და დედთა სიკვდილიანობა, ყველაზე მაღალია ყოფილ საბჭოთა რესპუბლიკებში. პოსტსაბჭოთა ეპოქაში სიცოცხლის ხანგრძლივობა შემცირდა არასწორი კვების, დაბინძურებული წყლის, ქოლერას, მალარიის, ტუბერკულოზისა და მუცლის ტიფის შემთხვევების ზრდის გამო. ტაჯიკეთს ეპიდემიური დაავადებების გავრცელების მაღალი რისკი  გამოწვეულია ჯანდაცვის სისტემის სერიოზული გაუარესებით და არასაკმარისი დაფინანსებით, აგრეთვე სანიტარული პირობებისა და წყალმომარაგების სისტემის გაუარესებით.
წინაისტორია
მინი|[[ცენტრალური აზია|ცენტრალური აზიის უდიდესი საავადმყოფო ტაჯიკეთში მდებარეობს.]] ჯანდაცვა, როგორც სახელმწიფო სისტემა, ქვეყანაში არ არსებობდა 1917 წლამდე. შუა აზიის რუსეთთან შეერთების შემდეგ, მეფის მთავრობამ წელიწადში 14 კაპიკი გამოყო ერთ სულ მოსახლეზე სამედიცინო მომსახურებისთვის. ამის საპირისპიროდ, ბუხარის საამირო არ ხარჯავდა ფულს ჯანდაცვის საჭიროებებზე. ცხოვრების მძიმე პირობებმა, სიღარიბემ, გაუნათლებლობამ, ცრურწმენებმა, არასახარბიელო სანიტარიულმა მდგომარეობამ, გარემოს —წყლის, ჰაერის, ნიადაგისა და საკვების დაბინძურებამ გამოიწვია სხვადასხვა ინფექციური დაავადების — ტუბერკულოზის, პროფესიული და სოციალური მალარიის,   ქოლერის, ჭირის, მუცლის ტიფის, წითელას, ყბაყურას, წითურას, დიფტერიის, ტეტანუსის, ტუბერკულოზის, დიარეის, დამბლის და სხვ. გავრცელება. 1913 წელს თანამედროვე ტაჯიკეთის ტერიტორიაზე ფუნქციონირებდა საავადმყოფო 40 საწოლით, 13 ექიმი და 32 მედპერსონალი. 1924 წელს შეიქმნა ტაჯიკეთის სსრ ჯანმრთელობის სახალხო კომისარიატი ტაჯიკეთის სსრ ფორმირების შემდეგ, მრავალი სოციალური და ინფექციური დაავადება მთლიანად აღმოიფხვრა. მეოცე საუკუნის 30-იან წლებში სამედიცინო სასწავლებლები დაარსდა ჯერ ხუჯანდში, შემდეგ სტალინაბადში (ახლანდელი დუშანბე) და 1939 წელს სტალინაბადის სამედიცინო ინსტიტუტში. 1946 წელს მას ჯერ ჯანდაცვის სამინისტრო, შემდეგ ტაჯიკეთის სსრ ჯანდაცვის სამინისტრო, ხოლო 2013 წელს ტაჯიკეთის რესპუბლიკის ჯანმრთელობისა და სოციალური დაცვის სამინისტრო ეწოდა.
ჯანდაცვა ტაჯიკეთის რესპუბლიკაში
ამ პროგრამის ფარგლებში გაუმჯობესდა მოსახლეობის ხელმისაწვდომობა ტუბერკულოზის საწინააღმდეგო მედიკამენტებზე, განვითარდა დიაგნოსტიკური მომსახურება, კეთილმოწყობილია ბაქტერიოსკოპიული ლაბორატორიები, შეკეთდა ტუბერკულოზის რესპუბლიკური კლინიკური საავადმყოფო და აღიჭურვა თანამედროვე სამედიცინო აპარატურით. შემდგომში მიიღეს ტაჯიკეთის რესპუბლიკის კანონი "შაქრიანი დიაბეტით დაავადებული მოქალაქეების სამედიცინო და სოციალური დაცვის შესახებ", დამტკიცდა ტაჯიკეთის რესპუბლიკაში დიაბეტის წინააღმდეგ ბრძოლის პროგრამა. გარდა ამისა, მიღებულ იქნა და განხორციელდა 3 ეროვნული პროგრამა ადამიანის იმუნოდეფიციტის ვირუსთან და შეძენილი იმუნოდეფიციტის სინდრომთან საბრძოლველად. ქვეყანაში კიბოს პროფილაქტიკის, დიაგნოსტიკისა და მკურნალობის ეროვნული პროგრამა დამტკიცდა 2010-2015 წლებში. ბოლო წლებში დაწესებულებებში დაინერგა გულის მძიმე თანდაყოლილი მანკების მკურნალობის ახალი მეთოდები. ასევე, პირველად ქვეყანაში თირკმლის, თეძოს და მუხლის სახსრები შეიცვალა ხელოვნურით ღეროვანი უჯრედების გამოყენებით,  დაინერგა გულსისხლძარღვთა დაავადებების, თვალის, ყბის, სახისა და მკერდის კიბოს მკურნალობის ახალი მეთოდები. ქვეყანაში პირველად დაიწყეს ღვიძლისა და პანკრეასის დაავადებების მკურნალობა ქირურგიული ჩარევის გარეშე სპეციალური ნემსით ულტრაბგერითი კონტროლის ქვეშ. ორგანოებისა და ქსოვილების გადანერგვის მიზნით, სისხლის რესპუბლიკური სამეცნიერო ცენტრის ლაბორატორიის საფუძველზე ჩატარდა ერითროციტების ანტაგენებისა და ქსოვილების იმუნოლოგიური ტიპირება (HLA ანტიგენები). ზოგადი მედიცინის მდიდარი გამოცდილების განვითარების გათვალისწინებით, შეიქმნა "ტრადიციული მედიცინის რესპუბლიკური ცენტრი". დედაა და ბავშვთა ჯანმრთელობის დაცვა W.C.– ს მნიშვნელოვანი მისიაა. ამასთან დაკავშირებით, მიღებულ იქნა მთელი რიგი სპეციფიკური კანონები მთიან რეგიონებსა და სხვა რაიონებში, სადაც სპეციალისტების სიმცირეა, დედების ავადობისა და სიკვდილიანობის შესამცირებლად "ჯანმრთელობის ქარავნის" გაგზავნა და მარათონის ორგანიზება - ეროვნული შეჯიბრი. ამ ინიციატივის შედეგია— "ჯანმრთელი ბავშვი" - ჯანმრთელი ერი ".  სამედიცინო და ფარმაცევტული მომსახურების გაუმჯობესება, რაც დიდწილად დამოკიდებულია სამედიცინო და ფარმაცევტული პერსონალის პროფესიული მომზადების დონეზე და ხარისხზე. მიღებულ იქნა მრავალი ნორმატიული აქტი სამედიცინო პერსონალის მომზადების შესახებ, მათ შორის ტაჯიკეთის რესპუბლიკაში სამედიცინო და ფარმაცევტული განათლების რეფორმის კონცეფცია, ტაჯიკეთის სახელმწიფო აბუ ალი იბნ სინას სახელობის სამედიცინო უნივერსიტეტის განვითარების პროგრამა 2006-2015 წლებისთვის, 2010–2020 წლების სამედიცინო სასწავლო პროგრამა. ბოლო წლებში, წამლების იმპორტთან ერთად, ვითარდება ფარმაცევტული ინდუსტრიის კიდევ ერთი სფერო — შიდა წამლების წარმოება; ქვეყანაში შეიქმნა სახელმწიფო უნიტარული საწარმო "ტაჯიფარმინდუსტრია", რომელიც ქვეყანაში წამლებს აწარმოებს. ამჟამად ქვეყანაში მოქმედებს ადგილობრივი ფარმაცევტული კომპანიები—პამირის წამლის ქარხანა, შეზღუდული პასუხისმგებლობის საზოგადოებები "მედიცინა შენთვის", "შაბნამ შარი", "კაკიმი", "სახა", "ავიცენა", "ფარმიკო", ОАО "ფაროზი", "ავვალინი".
სქოლიო
კატეგორია:ჯანდაცვა კატეგორია:ჯანდაცვა ქვეყნების მიხედვით კატეგორია:ჯანდაცვა ტაჯიკეთში
ვლადიმერ აბაშიძე
ვლადიმერ (ლადო) სიმონის ძე აბაშიძე (დ. 24 იანვარი, 1921, თბილისი — გ. 4 დეკემბერი, 1999) — ქართველი ანატომი და სამედიცინო ლექსიკოგრაფი. მედიცინის მეცნიერებათა დოქტორი (1961), პროფესორი (1981), საქართველოს მეცნიერების დამსახურებული მოღვაწე (1983), საქართველოს სამედიცინო-ბიოლოგიის მეცნიერებათა აკადემიის წევრი (1995).
ბიოგრაფია
1944 წელს დაამთავრა თბილისის სახელმწიფო სამედიცინო ინსტიტუტი. 1943–1944 წლებში მუშაობდა თბილისის სამხედრო ჰოსპიტალში. 1947–1970 წლებში — საქართველოს მეცნიერებათა აკადემიის ექსპერიმენტული მორფოლოგიის ინსტიტუტში. 1959–1968 წლებში იქვე განაგებდა ჰისტოლოგიის განყოფილებას. 1966 წლიდან ქართული ენციკლოპედიის მედიცინისა და ბიოლოგიის რედაქციის გამგეა, ერთდროულად, 1976 წლიდან თბილისის სახელმწიფო სამედიცინო ინსტიტუტის ანატომიის კათედრის პროფესორი. 1966–1972 წლებში ხელმძღვანელობდა პლასტიკური ანატომიის კურსს თსუ ხელოვნების ფაკულტეტზე. შეისწავლის ზურგის ტვინის ნერვული წნულებისა და სიმპათიკური წვეულების შედარებით ანატომიას, ხერხემლიანთა ნაწლავების ინერვაციის თავისებურებებს, მსხვილ ნაწლავში გადანერგილი წვრილი ნაწლავის კედელი განვითარებულ ცვლილებებს, რენტგენის სხივების სხვადასხვა დოზის მოქმედებას ნაწლავზე და სხვა. მამასთან სიმონ აბაშიძესთან ერთად შეადგინა პირველი ქართული სამედიცინო განმარტებითი ლექსიკონი. სპორტის ოსტატობის კანდიდატი ჭადრაკში, მონაწილეობდა სხვადასხვა საკავშირო („აკადემიადები“, „უნივერსიადა“, „მედიკის“ პირველობა და სხვა) და რესპუბლიკურ შეჯიბრებებში. მიღებული აქვს სახელმწიფო ჯილდოები.
რესურსები ინტერნეტში
კატეგორია:დაბადებული 24 იანვარი კატეგორია:დაბადებული 1921 კატეგორია:გარდაცვლილი 24 იანვარი კატეგორია:გარდაცვლილი 1999 ვლადიმერ კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:მედიცინის მეცნიერებათა დოქტორები კატეგორია:ქართველი პროფესორები კატეგორია:საქართველოს მეცნიერების დამსახურებული მოღვაწეები კატეგორია:ქართველი ანატომები
სიგულდა
გეოგრაფია
სიგულდა მდებარეობს რიგის ჩრდილო-აღმოსავლეთით 50 კმ დაშორებით (არის  მოსაზრება, რომ ქალაქის სახელწოდება მომდინარეობს სიტყვიდან "Zigurda"). ქალაქში მდებარეობს გაუიას ეროვნული პარკის ადმინისტრაცია.
ისტორია
ციხე-ქალაქი სიგულდა დაარსდა 1207 წელს, რომელსაც ცოტა ხნის წინ ჩაუტარდა რეკონსტრუქცია. 2007 წელს აღინიშნა ქალაქის 800 წლის იუბილე, დღესასწაული ჩატარდა 9-12 აგვისტოს.
რესურსები ინტერნეტში
კატეგორია:ლატვიის ქალაქები
ჯინ გრეი
ჯინ გრეი არის მუტანტი, რომელიც დაბადებიდან ფლობს ტელეკინეზურ და ტელეპათიურ შესაძლებლობებს. იგი მზრუნველი, მოსიყვარულე ფიგურაა, თუმცაღა გამკლავება უწევს ომეგა-დონის მუტანტად ყოფნასა და კოსმიური ფენიქსის ძალის ფიზიკურ გამოვლინებასთან. კომიქსის სერიების ისტორიაში ჯინ გრეი რამდენიმეჯერ დაიღუპა, პირველად შავი ფენიქსის საგაში ("Dark Phoenix Saga"), თუმცა, ფენიქსის ძალასთან არსებული კავშირის გამო, მასაც შეუძლია ფერფლიდან აღდგომა.
ფენიქსი მონაწილეობს იქს-ადამიანების ისტორიების უდიდეს ნაწილში, ანიმაციურ სერიებში, უამრავ ვიდეო თამაშში, სრულმეტრაჟიან ფილმებში, სადაც მას მსახიობი ფანკე იანსენი ანსახიერებს.
2006 წელს, IGN.com-ის 25 საუკეთესო იქს-ადამიანის სიაში ჯინ გრეიმ მე-6 ადგილი დაიკავა.
რესურსები ინტერნეტში
კატეგორია:1963 წლის კომიქსების პერსონაჟები კატეგორია:Marvel Comics-ის სუპერგმირები კატეგორია:Marvel Comics-ის ტელეპათები
Camponotus rusticus
Camponotus rusticus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
ჩერნიგოვკა (მერხეულის თემი)
ჩერნიგოვკა (ყოფილი ვაშლოვანი) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (მერხეულის თემი), მდინარე პატარა მაჭარის მარჯვენა მხარეს. ზღვის დონიდან 200 მ, გულრიფშიდან 11 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
კატეგორია:მერხეულის თემის სოფლები
ჯერემი აირონსი
ჯერემი აირონსი (Jeremy Irons; დ. 19 სექტემბერი, 1948) — ინგლისელი მსახიობი. კლასიკური განათლება მიიღო ბრისტოლის ოლდ ვიკის თეატრში. 1969 წლიდან მოღვაწეობდა ლონდონის თეატრებში, 1989 წლიდან კი ბროდვეიზე. 1971 წლიდან მოღვაწეობს კინოში.
რესურსები ინტერნეტში
კატეგორია:ინგლისელი მსახიობები კატეგორია:დაბადებული 1948 კატეგორია:ოსკარის მფლობელი კინომსახიობები კატეგორია:დაბადებული 19 სექტემბერი
ლაზარევის სადგური
ლაზარევის სადგური (Станция Лазарев) — სსრკ-ის ანდარქტიდული სამეცნიერო-კვლევითი სადგური, რომელიც მოქმედებდა აღმოსავლეთ ანტარქტიდაში, ლაზარევის შელფური მყინვარის სამხრეთ-დასავლეთ ნაწილში 1959 წლის 10 მარტიდან 1961 წლის 26 თებერვლამდე.
ატარებდნენ მეტეოროლოგიურ, გლაციოლოგიურ, გეომორფოლოგიურ, ოკეანოლოგიურ, აეროლოგიურ და აქტინომეტრიულ კვლევებს, ამას გარდა, სწავლობდნენ დედამიწის მაგნეტიზმსა და პოლარულ ციალს. სადგური დედოფალ მოდის მიწის სამარშრუტო (საავიაციო და მიწისზედა) გეოლოგიური და გეოგრაფიული კვლევების და აგრეთვე ამ რაიონში აეროფოტოგადაღებითი სამუშაოების ბაზას წარმოადგენდა. 1961 წლის 18 თებერვლიდან სამეცნიერო დაკვირვებები გაგრძელდა სადგურ ნოვოლაზარევსკაიაზე, რომელიც განლაგებულია ლაზარევის სადგურიდან სამხრეთით 18 კმ-ში. დაიკეტა საბჭოთა ანტარქტიდული ექსპედიციის დასრულებისთანავე.
ფუნქციონირების ერთ-ერთ მთავარ სირთულეს ქარბუქი წარმოადგენდა, რომლის გამო მოკლე დროის განმავლობაში პატარა ნაგებობები თოვლით იფარებოდა. სხვა პრობლემას ქმნიდა შელფური მყინვარის შესაძლო დაშლის ალბათობა. სახელი ეწოდა ადმირალ მიხეილ ლაზარევის პატივსაცემად.
ჰონოლულუ (აეროპორტი)
ჰონოლულუს საერთაშორისო აეროპორტი — კომერციული და სამხედრო აეროპორტი. მდებარეობს ხუთი მილის ჩრდილო - დასავლეთით ქალაქის ბიზნეს-ცენტრიდან.
ტერმინალი შიდა ხაზებზე (კარიბჭე 49-64)
მარჯვნივ|მინი|200x200პქ|ტერმინალი შიდა ფრენებისთვის ჰონოლულუს საერთაშორისო აეროპორტში
სქოლიო
კატეგორია:ჰავაის აეროპორტები
ხერუსკები
ხერუსკები (Cherusker; Cherusci; οι Χηρούσκοι, Χαιρουσκοί) — ძველი ანტიკური გერმანული ტომი; სახლობდნენ მდინარე ზემო ვეზერის ორივე ნაპირზე, თანამედროვე აღმოსავლეთ ვესტფალიისა და ქვემო საქსონიის ტერიტორიაზე მდინარე ელბამდე. მათ შესახებ ისტორიაში მხოლოდ მცირე რაოდენობით ცნობებია დაცული.
ეტიმოლოგია
სიტყვა „ხერუსკის“ ან „ჰერუსკის“ ეტიმოლოგიური წარმომავლობა უცნობია. დაახლოებით მე-16 საუკუნეში კეთდებოდა თამამი განცხადებები იმის შესახებ, რომ „ჰერუსკი“ უკავშირდება ჰარცის მთიანეთს და ჰარცზე მცხოვრებს უნდა ნიშნავდეს. ამ თეორიისა უკვე მარტინ ლუთერს სჯეროდა, როდესაც იგი არმინიუსზე საუბრისას აღნიშნავდა, რომ იგი ჰარციდან ან ჰარცის ქვეყნიდან უნდა ყოფილიყო.
ისტორია
ძვ. წ. 12 წლიდან ახ. წ. 16 წლამდე რომაელები ხერუსკების წინააღმდეგ ომებს აწარმოებდნენ დრუსუსის, ტიბერიუსის, ვარუსისა და გერმანიკუსის მეთაურობით. ყველაზე მნიშვნელოვანი იყო 9 წელს გამართული ბრძოლა ტევტობურგის ტყეში, სადაც სამი რომაული ლეგიონი განადგურდა. ამ ბრძოლებში ხერუსკებთან გერმანულმა ტომებმა ბრუკტერებმა, უზიპეტებმა, ხატებმა, ხატუარებმა, ტუბანტებმა, ანგრივარიებმა, მატიაკებმა და ლანდებმა შექმნეს კოალიცია, რომლის სათავეშიც ხერუსკების ბელადი არმინიუსი იდგა. 21 წელს არმინიუსის გარდაცვალების შემდეგ შიდა შუღლმა და მტრობამ იმსხვერპლა თითქმის მთელი დიდგვაროვნები ხერუსკებისა, ამიტომ 47 წელს მათ რომს სთხოვეს, მიეცათ მეფედ კურთხევის უფლება იტალიკუსისა, რომელიც არმინიუსის გვარიდან ერთადერთ გადარჩენილ პიროვნებას წარმოადგენდა. ამ უკანასკნელის წარმატებები მალე დასრულდა და მისი ერთ-ერთი შთამომავალი, მეფე ხარიომერუსი, 88 წლისათვის ხატებმა დაიმორჩილეს. ხატების წინააღმდეგ დახმარება ხარიომერუსმა იმპერატორ დომიციანეს სთხოვა.
ხერუსკების შემდეგი პერიოდის ისტორია დიდწილად უცნობია. თუმცა ტაციტუსი იუწყება, რომ ხერუსკები ხატებმა დაიმორჩილეს, მაგრამ ისინი სხვა ისტორიკოსებთან უფრო გვიან პერიოდშიც არიან დამოწმებული. IV საუკუნეში ხერუსკებმა სხვა რემდენიმე გერმანულ ტომთან გაერთიანების შედეგად ახალი საქსთა ტომი შექმნეს.
სქოლიო
კატეგორია:გერმანული ტომები
Et tu, Brute?
სქოლიო
კატეგორია:შექსპირის ფრაზები კატეგორია:იულიუს კეისარი კატეგორია:ლათინური ტერმინები და ფრაზები
Tu quoque
ვილიარმაიორი (ლა-კორუნია)
ვილიარმაიორი (Villarmayor, Vilarmaior‎) — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ბეტანსოსის კომარკის შემადგენლობაში. ფართობი — 30,35 კმ². მოსახლეობა — 1209 კაცი (2020 წ.).
სქოლიო
კატეგორია:ლა-კორუნიის მუნიციპალიტეტები კატეგორია:ლა-კორუნიის ქალაქები
ანდაუაილასი
ანდაუაილასი – ქალაქი პერუში, აპურიმაკის რეგიონის დასავლეთ ნაწილში. ანდაუაილასის პროვინციის ადმინისტრაციული ცენტრი. მოსახლეობის მიხედვით (34 000 ადამიანი) წარმოადგენს რეგიონის მეორე ქალაქს დედაქალაქ აბანკაის შემდეგ.
კატეგორია:პერუს ქალაქები
ირლანდიის გეოგრაფია
right|thumb|320px|ირლანდიის რუკა thumb|left|200px|თანამგზავრიდან გადაღებული ირლანდია, [[2003 წლის 4 იანვარი, ნასა]]
ირლანდია (Éire, Ireland, ლათ. Hibernia) — კუნძულოვანი სახელმწიფო ატლანტის ოკეანის ჩრდილოეთ ნაწილში, მდებარეობს ევროპაში სიდიდით მესამე კუნძულზე; ეს არის ორ დიდ ბრიტანეთის კუნძულს შორის დასავლეთით მდებარე. განლაგებულია 6° 20'—10° 20' დ. გრ.-სა და 51° 25'—55° 23' ჩ. გა.-ს შორის (უკიდურესი ჩრდილოეთი წერტილი — მალინ-ჰედის კონცხი). აღმოსავლეთით ესაზღვრება ირლანდიის ზღვა, აგრეთვე წმინდა გიორგის სრუტე და ჩრდილოეთის სრუტე; დასავლეთით, ჩრდილოეთითა და სამხრეთით — ატლანტის ოკეანე. მანძილი დასავლეთიდან აღმოსავლეთამდე — დაახლოებით 300 კმ, ჩრდილოეთიდან სამხრეთამდე — 450 კმ.
საერთო ფართობი — 70.280 კმ2.
უმაღლესი წერტილი — მთა კარანტუილი (Carrauntoohil) 1.041 მ.
ირლანდიის სანაპიროები (განსაკუთრებით ჩრდილოეთით, სამხრეთითა და დასავლეთით) კლდიანია, ძლიერ გაკვეთილი ყურეებით, რომლებიდანაც უდიდესებია გოლუეის ყურე, შენონის ყურე, დინგლის ყურე და დონეგალის ყურე დასავლეთით, ლოხ-ფოილი — ჩრდილოეთით. ირლანდიის სანაპიროებთან ახლოსაა მრავალი კლდიანი კუნძული.
ზედაპირი ძირითადად ვაკეა, შიგა რაიონებს იკავებს ფართო ცენტრალური დაბლობები, რომლებიც დასავლეთითა და აღმოსავლეთით კუნძულის სანაპიროებამდე აღწევს. კუნძულის კიდეებზე მცირე სიმაღლის მთები (უმაღლესი წერტილი — მთა კარანტუილი, 1041 მ) და ზეგნებია (უდიდესი — ანტრიმი ჩრდილო-აღმოსავლეთით).
ქვეყანაში ბევრია მდინარე და ტბა. ირლანდიას დასავლეთიდან აღმოსავლეთით კვეთს არხების რიგი. კლიმატი არის ზომიერი ოკეანური, ნოტიო; ზამთარი რბილია, ზაფხული — გრილი. რბილი კლიმატის წყალობით ირლანდია მთელი წლის განმავლობაში დაფარულია სიმწვანით, რითიც გახდა ცნობილი, როგორც ზურმუხტის კუნძული. ქვეყნის ტერიტორიაზე გვხვდება, როგორც ჩრდილოური და ალპური მცენარეები, აგრეთვე სამხრეთ ევროპისთვის დამახასიათებელი სახეობებიც.
რესურსები ინტერნეტში
*
შაჰ აბასის ლაშქრობები საქართველოში
აბას I-ის ლაშქრობანი საქართველოში — ირან-ოსმალეთს შორის 1590 დადებული ზავით ამიერკავკასიაში ოსმალები გაბატონდნენ. 1603 წელს აბას I-მა დაარღვია ზავი და ომი გამოუცხადა ოსმალეთს. მისი მიზანი იყო აღმოსავლეთ ამიერკავკასიიდან ოსმალების განდევნა, სომხეთის, აზერბაიჯანისა და ქართლ-კახეთის დაპყრობა; განსაკუთრებით ისწრაფოდა ხელთ ეგდო კახეთის სამეფო, რომელიც XVI საუკუნის ბოლოდან რუსეთის ხელდებული იყო. აბას I-ის მიერ ერევნის აღების (1604) შემდეგ ოსმალებმა უბრძოლველად დატოვეს ლორეს, დმანისისა და თბილისის ციხეები.
ისტორია
1608 წლის ზაფხულში შაჰ-აბას I ქართლში შემოვიდა. ქართლი და კახეთი ირანის ვასალები გახდნენ. 1612 წელს ირან-ოსმალეთის ზავით აღმოსავლეთი ამიერკავკასია ირანის სამფლობელოდ გამოცხადდა. აბას I-ს არ აკმაყოფილებდა ქართლ-კახეთის ვასალობა, ამიტომ 1612 წელსაც შეუდგა ლაშქრობის სამზადისს. 1613 წლის 16 ოქტომბერს ირანის დიდი ლაშქარი ისპაანიდან საქართველოსკენ დაიძრა, გაიარა არდებილი და ყარაბაღში დადგა. აბას I ხმებს ავრცელებდა, თითქოს ოსმალეთზე გალაშქრებას აპირებდა და კახეთის მეფე თეიმურაზ I-ს ერთგულების ნიშნად მძევლები მოსთხოვა; ამავე დროს ოსმალეთის სულთანს აცნობა, რომ ქართლ-კახეთის დასჯა ჰქონდა განზრახული.
თეიმურაზმა აბას I-ს მძევლებად გაუგზავნა დედა - ქეთევან დედოფალი და მცირეწლოვანი ვაჟები ლევანი და ალექსანდრე. მოგვიანებით შაჰმა თეიმურაზიც იხმო. თეიმურაზი არ ეახლა და აბას I კახეთზე წამოვიდა. ირანის ლაშქარი კახეთში ორი მხრით - სამხრეთ-დასავლეთიდან და აღმოსავლეთიდან შემოიჭრა (1614 წლის მარტი). კახეთის თავადობამ, რომლის ნაწილიც აბას I-ს წინასწარ ჰყავდა მოსყიდული, ბრძოლა არ ინდომა. უჯაროდ დარჩენილმა თეიმურაზ I-მა მცირე რაზმით ჟალეთთან ბრძოლაში ალყა გაარღვია და ქართლში გადავიდა. თავდაცვისათვის მზად არც ქართლის მეფე ლუარსაბ II აღმოჩნდა და ისინი იძულებული გახდნენ იმერეთის მეფეს გიორგი III-ს შეჰხიზნოდნენ. აბას I-ის ლაშქარი 50 დღე აოხრებდა და ძარცვავდა კახეთს. მტერმა ხელთ იგდო თორღას ციხეში გადამალული სამეფო განძი, მრავალი ტყვე და დიდძალი ქონება; მარტო ერწო-თიანეთიდან 30 ათასი ტყვე და 40 ათასი სული საქონელი წაასხა, ტყვედ წაიყვანა აგრეთვე კახეთში მცხოვრები სომხები, ებრაელები და შირვანდელი გლეხების დიდი ნაწილი; ალავერდის ტაძარი ციხესიმაგრედ აქცია და შიგ ირანელთა გარნიზონი ჩააყენა. აბას I-მა კახეთის ხანად გამაჰმადიანებული ბაგრატიონი ისა-ხანი (თეიმურაზ I-ის ბიძაშვილი) დანიშნა და ვექილად (მეთვალყურე-მრჩეველი) თავადი დავით ჯანდიერი მიუჩინა. მაისის შუა რიცხვებში აბას I ლაშქრით ქართლში გადავიდა, გორისა და სურამის ციხეების შეაკეთებინა და შიგ გარნიზონები ჩააყენა. შაჰმა იმერეთის მეფეს ლუარსაბ II-ისა და თეიმურაზ I-ის გაცემა მოსთხოვა, მაგრამ უარი მიიღო. შემდეგ მაინც მოახერხა ლუარსაბ II-ის ხელში ჩაგდება (1614 წლის 17 ოქტომბერი). ქართლის საქმეების მოგვარებისთანავე აბას I ძირითადი ლაშქრით ირანში დაბრუნდა. თანწაიყვანა ტყვეები და "შაჰ-სევანის" ("შაჰის მეგობარი") ლაშქარში "ნებით" ჩაწერილი რამდენიმე ათასი კახელი და ქართლელი მეომარი ოჯახებითურთ.
1615 წელს კახეთში აჯანყებამ იფეთქა. 1616 წელს აბას I-მა კვლავ გამოილაშქრა საქართველოზე. მას გადაწყვეტილი ჰქონდა მთლიანად მოესპო კახეთის მოსახლეობა - მამაკაცები გაეწყვიტა. ქალები და ბავშვები ტყვედ წაეყვანა და კახეთში თურქმანული ტომები ჩამოესახლებინა. შირვანის ბეგლარბეგი იუსუფ-ხანი აღმოსავლეთიდან შეიჭრა კახეთში ქ. ზაგემსა და მის მიმდგომ მხარეებს შეუტია. შაჰი კი ჯერ ქართლში შევიდა, თბილისში დადგა, ქართლის მმართველად ბაგრატ-ხანი (ბაგრატ VII) დანიშნა, შემდეგ კახეთში გადავიდა და ჯარი სხვადასხვა მხარეს შეუსია. თეიმურაზ I-ს არც ოსმალეთი დაეხმარა, არც ქართლის ფეოდალები მიეშველნენ და იგი იძულებული გახდა კვლავ იმერეთში გადახვეწილიყო. კახეთის მოსახლეობა უდიდეს გასაჭირში ჩავარდა. ნაწილი ალაზანს გაღმა გავიდამ იქ მიწაყრილები ააგო, წყლით სავსე თხრილები შემოავლო და თავდასაცავად მოემზადა. დიდი მსხვერპლის ფასად აბას I-მა ადიდებული ალაზანი გადალახა და 20 დღის განმავლობაში უტევდა კახელების სიმაგრეებს. უთანასწორო ბრძოლაში კახელები დამარცხდნენ. მხარე ნანგრევებად იქცა; მამაკაცთა უმრავლესობა მტერს შეაკვდა, ქალები და ბავშვები კი ტყვედ წაიყვანეს. მოკლულთა რიცხვი დაახლოებით 70 ათ. აღწევდა, ტყვედ წაყვანილთა კი 170 ათ. აჭარბებდა. შაჰმა კახეთში გარნიზონები დატოვა და თბილისზე გავლით ირანისაკენ გაემართა (1616 წლის ზაფხული). კახელებს ბრძოლა არ შეუწყვეტიათ.
1616 წლის ბოლოს აბას I-მა კახეთში დიდი ლაშქარი გამოგზავნა ისა-ხან ყორჩიბაშის მეთაურობით. მტერი ქიზიყს შეესია. კახელები დამარცხდნენ. ირანელებმა ამჯერად 20 ათ. ტყვე წაიყვანეს. კახეთის მოსახლეობა ისევ განაგრძობდა ბრძოლას. ამიტომ 1617 წლის გაზაფხულზე აბას I-მა კვლავ დალაშქრა კახეთი. პირველი ბრძოლა ხორნაბუჯის ციხესთან გაიმართა. თავგანწირული წინააღმდეგობის შემდეგ მეციხოვნეები იძულებული გახდნენ ციხე შაჰისთვის ჩაებარებინათ. მეომრებისა და მოსახლეობის ნაწილი ირანში გადაასახლეს, ნაწილი კი ბაგრატ-ხანის თხოვნით ქართლში გადაიყვანეს. შაჰის ჯარებს დიდი წინააღნდეგობა გაუწია ქიზიყის მოსახლეობამ. ბევრი მტერს შეაკვდა, ხოლო რამდენიმე ათასი კაცი, მეტწილად ქალები და ბავშვები, სპარსელებმა ტყვედ წაასხეს. აბას I-მა კახეთი ორად გაყო: ივრის დასავლეთი მხარე ბაგრატ-ხანს ჩააბარა, აღმოსავლეთი კი განჯის მმართველს ფეიქარ-ხანს გადასცა. დაცარიელებულ კახეთში თურქმანების ჩამოსახლება დაიწყო. ამის შემდეგ შაჰი თბილისზე გავლით ირანისაკენ გაემართა. კახელების მძიმე მდგომარეობის ისარგებლეს დაღესტნელმა ფეოდალებმაც, კახეთიდან მრავალი ტყვე წაიყვანეს და დიდძალი ქონება გაზიდეს. სამწლიანი (1614-1617) უთანასწორო ბრძოლების შედეგად კახეთის ზოგი ქალაქი და სოფელი სრულიად განადგურდა. ბრძოლებში 100 ათ. კაცი დაიღუპა, 200 ათ. კი ტყვედ წაიყვანეს და ფერეიდანში, მაზანდარანსა და ირანის ზოგიერთ სხვა პროვინციაში ჩაასახლეს. მნიშვნელოვანი ზარალი ნახა ქართლმაც, აბას I-მა ამ ლაშქრობებით ვერ დაიმორჩილა ქართველი ხალხი. ბრძოლა შემდეგშიც დიდხანს გრძელდებოდა.
ლიტერატურა
კატეგორია:ლაშქრობები საქართველოში
Camponotus rufus
Camponotus rufus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
NGC 7415-2
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ჭილი (მრავალმნიშვნელოვანი)
ჭილი შეიძლება აღნიშნავდეს:
კორონია
კორონია (Κορώνεια) — ტბა საბერძნეთში, მდებარეობს ზღვის დონიდან 75 მ სიმაღლეზე. ტბის ფართობი 1985 წლისთვის უდრიდა 45 კმ²-ს, 2005 წლისათვის ფართობი შემცირდა 30 კმ²-მდე. შემცირდა სიღრმე და მოცულობაც, შესაბამისად. თანდათან ზედაპირი თხელდება და ლამიანდება. 2008 წლის ზაფხულში ტბა მთლიანად გაშრა.
რესურსები ინტერნეტში
კატეგორია:საბერძნეთის ტბები
უდაბნო (საგარეჯოს მუნიციპალიტეტი)
უდაბნო — სოფელი საქართველოში, საგარეჯოს მუნიციპალიტეტში, მდებარეობს გარეჯის ზეგანზე. თემის ცენტრი. ზღვის დონიდან 750 მეტრი, საგარეჯოდან 45 კილომეტრი. სოფლის მახლობლად არის სამონასტრო კომპლექსი დავითგარეჯა.
დემოგრაფია
2014 წლის აღწერის მონაცემებით სოფელში ცხოვრობს 597 ადამიანი.
სქოლიო
კატეგორია:საგარეჯოს მუნიციპალიტეტის სოფლები
ჭობარეთი
საკუთარი სახელი ჭობარეთი შეიძლება აღნიშნავდეს:
Live Recordings 2004
EP Live Recordings 2004 — ბრიტანული ალტერნატიული როკ-ჯგუფ Keane-ის პირველი საკონცერტო ალბომი, რომელიც გამოვიდა 2005 წელს. მასში შეტანილია ექვსი სიმღერა, რომელიც ჩაწერილი იქნა ჯგუფის პირველი საკონცერტო ტურნეს მსვლელობისას. ყველა სიმღერა მანამდე ცნობილი იყო და შედიოდა ალბომში Hopes and Fears, გარდა სიმღერის Allemande, რომელიც გამოიცა მხოლოდ სინგლზე This Is the Last Time.
სქოლიო
კატეგორია:Keane-ის ალბომები კატეგორია:2005 წლის საკონცერტო ალბომები კატეგორია:2005 წლის EP-ები
სამნიტები
მინი|სამნიტი ჯარისკაცის კომიკური გამოსახულება სამნიტები — ერი ცენტრალური იტალიის სამხრეთ ნაწილში. ძვ. წ. IV საუკუნის ბოლოს საბოლოოდ დაემორჩილნენ რომაელებს. ტერმინი თავიდან გამოიყენა უილიამ სმითმა და ის მოიცავდა: საბინებს, მარსებს, მარუჩინებს და ვესტინებს. პლინიუს უფროსი ერთ პარაგრაფში ამბობს რომ სამნიებიც აგრეთვე სამნიტები არიან. რასაც სტრაბონიც აასტურებს. საბელუსი ტიტუს ლივიუსთან და სვა ლათინურ მწერლებთან მოხსენიებულია როგორც სამნიტების ზედსართავი სახელი და არა როგორც ნაციის სახელი.
სქოლიო
კატეგორია:რომაელთა მეტოქეები კატეგორია:იტალიის ეთნიკური ჯგუფები კატეგორია:გადაშენებული ერები
Sabellians 萨贝利人
Camponotus rufonigrus
Camponotus rufonigrus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus